**Edukačné činnosti**

Interaktívny doplnok

**1005 Na gazdovskom dvore**

**Viera Krajčovičová**

**Mgr. Jana Martinovičová**



Kontakt:

Materská škola

Strečnianska 2

851 05 Bratislava jana.martinovicova@gmail.com

## Veselé zvieratká

### Názov súboru/karta č.: Na gazdovskom dvore/karta č. 1

**Abstrakt:**

*Príspevok ponúka jednu z možností, ako využiť učebnú pomôcku Logico Primo súbor Na gazdovskom dvore kartu č.1 v edukačnej činnosti. Obsahuje konkrétnu ukážku edukačnej činnosti, v závere ktorej si deti individuálne, prípadne v malej skupine overia svoje poznatky.*

**Kľúčové slová:** domáce zviera, voľne žijúce zviera, vták, karta, farebný gombík

**Tematické okruhy:** Príroda. Ja som.

**Obsahové štandardy:** Domáce zvieratá. Vizuomotorika. Sebahodnotenie.

**Výkonové štandardy:** Poznať, rozlíšiť a určiť na základe priameho alebo sprostredkovaného pozorovania niektoré domáce, voľne žijúce zvieratá a vtáky. Využívať koordináciu zraku a ruky. Hodnotiť svoje vlastné schopnosti v rôznych činnostiach.

**Vek detí:** 4 – 6-ročné

**Úlohy pre deti:**

* určiť miesto, kde sa zvieratká schovali
* priradiť chýbajúcu časť k zvieraťu a pomenovať ho
* pomenovať farebný kruh, ktorým je označené zviera
* posunúť príslušný farebný gombík k správnej odpovedi
* obrátiť kartu a skontrolovať správnosť odpovedí podľa farebnej šablóny

**Kľúčové kompetencie:**

#### kognitívne

* uplatňuje v hre a rôznych situáciách matematické myslenie

#### učebné

* naučí sa pracovať s učebnými pomôckami
* hodnotí vlastný výkon, teší sa z vlastných výsledkov, uznáva aj výkon druhých

**Opis edukačnej činnosti:**

Edukačnú činnosť môžeme realizovať so skupinou detí, prípadne individuálne.

Deti majú pred sebou kartičky zvierat. Učiteľ/ka rozpráva príbeh o zvieratkách a deti podľa príbehu v takom poradí, v akom učiteľ/ka spomenie názvy zvierat, vykladajú, alebo odoberajú jednotlivé obrázky zvierat.

Učiteľ/ka hovorí: *„Na dvore žije krava, kohút, prasa, kôň atď. Zvieratká sa ráno zobudili a takto sa pozdravili, mú-mú, ki-ki-ri-kí, kvik-kvik, i-ha-há atď.“*

Učiteľ/ka priebežne kontroluje správnosť zadaných úloh. Pokračuje ďalej zadaním úlohy z karty č.1: *„Domáce zvieratká sa rozhodli, že sa zahrajú na schovávačku. Pridal sa k nim aj pavúk a bocian. Priradením farebného gombíka zistíš, ktoré sa kam schovalo.“*

Po priradení všetkých farebných gombíkov dieťa kartu obráti a skontroluje správnosť svojich odpovedí podľa šablóny.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej

republiky 2008. Prievidza : Patria I., s.r.o., 2008. ISBN 978-80-969407-5-2

PODHÁJECKÁ, M. a kol.: *Edukačnými hrami poznávame svet*. Prešov : Prešovská univerzita v Prešove, Pedagogická fakulta, 2007. ISBN 978-80-8068-599-7

## Zvieratká za plotom

**Názov súboru/karta č.:** **Na gazdovskom dvore/karta č. 2**

**Abstrakt:**

*Prezentovaná edukačná činnosť je jednou z možností ako využiť učebnú pomôcku Logico Primo súbor Na gazdovskom dvore. Je zameraná na rozvíjanie vizuálneho vnímania, priraďovanie, orientáciu na ploche a porovnávanie rôznych objektov.*

**Kľúčové slová:** hospodárske zviera, plot, ohrada, tvar, karta, farebný gombík

**Tematické okruhy:** Príroda. Ja som. Ľudia.

**Obsahové štandardy:** Zvieratá a živočíchy. Vizuomotorika. Priraďovanie, triedenie, usporadúvanie, zostavovanie podľa kritérií.

**Výkonové štandardy:** Poznať, rozlíšiť a určiť na základe priameho alebo sprostredkovaného pozorovania niektoré domáce, voľne žijúce zvieratá a vtáky. Využívať koordináciu zraku a ruky. Priradiť, triediť, porovnávať a usporiadať predmety podľa určitých kritérií (farba, tvar, veľkosť).

**Vek detí:** 5 – 6-ročné

**Úlohy pre deti:**

* triediť hospodárske zvieratá podľa druhu
* postaviť plot, pre každý druh z iného konštrukčného materiálu
* pomenovať tvary – materiál využitý na stavbu plota
* pomenovať farebný kruh pri každom plote
* posunúť príslušný farebný gombík k správnej odpovedi
* obrátiť kartu a skontrolovať správnosť odpovedí podľa farebnej šablóny

**Kľúčové kompetencie:**

### kognitívne

 uplatňuje v hre a rôznych situáciách matematické myslenie

### učebné

 aplikuje v hre, rôznych aktivitách a situáciách získané poznatky a skúsenosti

V hre s hospodárskymi zvieratami deti postavia pre každý druh zvieraťa ohradu.

Prostredníctvom rozhovoru si spoločne zopakujeme dôležitosť stavby plotov, rôznorodosť použitého materiálu a ich tvar.

Poznatky si môžu deti overiť individuálne, alebo v skupine pri manipulácii s učebnou pomôckou Logico Primo, karta č. 2.

Deti priradia farebné gombíky podľa tvaru plotov. Po ukončení úlohy obrátia kartu a skontrolujú správnosť priradenia.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

## Nezbedné mláďatá

### Názov súboru/karta č.: Na gazdovskom dvore/ karta č. 3

**Abstrakt:**

*Edukačná hra je jednou z možností, ako využiť učebnú pomôcku Logico Primo súbor Na gazdovskom dvore. Je zameraná na rozvíjanie vizuálneho vnímania, priraďovanie, porovnávanie rôznych objektov, logického usporadúvania.*

**Kľúčové slová:** domáce a hospodárske zviera, mláďa, karta, farebný gombík

**Tematické okruhy:** Príroda. Ľudia. Ja som.

**Obsahové štandardy:** Zvieratá a živočíchy. Priraďovanie, triedenie, usporadúvanie, zostavovanie podľa kritérií. Sebahodnotenie.

**Výkonové štandardy:** Poznať, rozlíšiť a určiť na základe priameho alebo sprostredkovaného pozorovania niektoré domáce, lesné a exotické zvieratá, vtáky a voľne žijúce živočíchy. Priradiť, triediť, porovnávať a usporiadať predmety podľa určitých kritérií (farba, tvar, veľkosť). Hodnotiť svoje vlastné schopnosti v rôznych činnostiach.

**Vek detí:** 4 – 6-ročné

**Úlohy pre deti:**

* pomenovať, opísať niektoré domáce a hospodárske zvieratá a ich mláďatá
* priradiť mláďa k dospelému zvieraťu a tak vytvoriť dvojice
* pomenovať farebný kruh, ktorým je označené dospelé zviera
* posunúť farebný gombík k správnej odpovedi
* obrátiť kartu a skontrolovať správnosť odpovedí podľa farebnej šablóny

**Kľúčové kompetencie:**

#### kognitívne

* rieši jednoduché problémové úlohy
* hľadá a objavuje súvislosti medzi jednotlivými informáciami, objavuje tie, ktoré sú nápomocné pri riešení problému

#### komunikatívne

* komunikuje osvojené poznatky

#### učebné

* hodnotí vlastný výkon, teší sa z vlastných výsledkov, uznáva aj výkon druhých Prostredníctvom rozhovoru si deti zopakujú známe domáce a hospodárske zvieratá a ich mláďatá. Učiteľ/ka nesprávne priradí mláďatá k zvieratám (napr. sliepka – šteniatko atď.).

Úlohou detí je vytvoriť správne dvojice zvierat.

Individuálne, alebo v skupine si prostredníctvom učebnej pomôcky Logico Primo karty č. 3 zo súboru *Na gazdovskom dvore* overia svoje poznatky.

Po priradení všetkých farebných gombíkov dieťa kartu obráti a skontroluje správnosť svojich odpovedí podľa šablóny.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

## Ovečky na lúke

### Názov súboru/karta č.: Na gazdovskom dvore/karta č. 4

***Abstrakt:***

*Prezentovaná edukačná činnosť je jednou z možností využitia učebnej pomôcky Logico Primo súbor Na gazdovskom dvore. Je zameraná na rozvoj vizuálneho vnímania, určovanie polohy a orientáciu na ploche.*

**Kľúčové slová:** ovečka, karta, farebný gombík

**Tematické okruhy:** Ľudia. Ja som.

**Obsahové štandardy:** Priraďovanie, triedenie, usporadúvanie, zostavovanie podľa kritérií. Grafomotorika.

**Výkonové štandardy:** Priradiť, triediť, porovnávať a usporiadať predmety podľa určitých kritérií (farba, tvar, veľkosť). Znázorňovať graficky motivovaný pohyb vychádzajúci z ramenného kĺbu (kývanie, mletie, hojdanie, navíjanie), zápästia (vertikálne línie, horizontálne línie, krivky, slučky) a pohybu dlane a prstov (horný a dolný oblúk, lomená línia, vlnovka, ležatá osmička, fiktívne písmo).

**Vek detí:** 5 – 6-ročné

**Úlohy pre deti:**

* zaspievať pieseň a pohybom vyjadriť jej text
* hľadať dvojice obrázkov (ovečky v rovnakej polohe)
* pomenovať farebný kruh pri ovečke
* posunúť farebný gombík k správnej odpovedi
* obrátiť kartu a skontrolovať správnosť odpovedí podľa farebnej šablóny

**Kľúčové kompetencie:**

#### kognitívne

* porovnáva podobnosti a rozdiely predmetov, javov, osôb, atď.

#### sociálne

* hrá sa a pracuje vo dvojici, skupine, kolektíve

Na úvod edukačnej činnosti si môžeme zaspievať známu pieseň Pásla ovečky.

Deti majú pred sebou kartičky ovečiek, ktoré sú zobrazené v rôznych polohách (napr. v ľahu, stoji, s hlavou otočenou vpravo, vľavo atď.).

Úlohou detí je nájsť ovečky v rovnakých polohách (**poznámka:** maximálny počet kartičiek je šesť dvojíc).

Učiteľ/ka rozdelí deti do dvoch skupín. Jedna skupina pracuje s učebnou pomôckou Logico Primo, karta č. 4. Správnosť svojich odpovedí si overia podľa farebnej šablóny na zadnej strane karty. Druhá skupina kreslí „kožúšky ovečkám“. Po ukončení sa skupiny vystriedajú.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

## Kravičky – dvojičky

**Názov súboru/karta č.:** **Na gazdovskom dvore/karta č. 5**

**Abstrakt:**

*Prezentovaný príspevok ponúka jednu z možností, ako využiť učebnú pomôcku Logico Primo súbor Na gazdovskom dvore, kartu č. 5, v edukačnej činnosti. Je zameraná na rozvíjanie vizuálneho vnímania, porovnávanie rôznych objektov, určovanie polohy a rozvíjanie orientácie na ploche.*

**Kľúčové slová:** kravičky, karta, farebný gombík

**Tematické okruhy:** Príroda. Ľudia.

**Obsahové štandardy:** Zvieratá a živočíchy. Priraďovanie, triedenie, usporadúvanie, zostavovanie podľa kritérií.

**Výkonové štandardy:** Poznať, rozlíšiť a určiť na základe priameho alebo sprostredkovaného pozorovania niektoré domáce, lesné a exotické zvieratá, vtáky a voľne žijúce živočíchy. Priradiť, triediť, porovnávať a usporiadať predmety podľa určitých kritérií (farba, tvar, veľkosť).

**Vek detí:** 5 – 6-ročné

**Úlohy pre deti:**

* hádať hádanky
* vyhľadať tvarovo i orientačne zhodné kravičky
* pomenovať farebný kruh
* posunúť farebný gombík k správnej odpovedi obrátiť kartu a skontrolovať správnosť podľa farebnej šablóny

**Kľúčové kompetencie:**

### kognitívne

* porovnáva podobnosti a rozdiely predmetov, javov, osôb, atď.
* uplatňuje v hre a rôznych situáciách matematické myslenie

### komunikatívne

* počúva aktívne a s porozumením myšlienky a informácie z rôznych médií

**Opis edukačnej činnosti:**

Edukačnú činnosť je možné realizovať so skupinou detí, ale aj individuálne.

Prostredníctvom hádaniek o domácich zvieratách zaujmeme deti.

Ich úlohou je vyhľadať, ku každému zvieratku pár – „dvojča“ (kravičku v rovnakej polohe). Keďže úloha je pre deti náročnejšia, pristupujeme k deťom individuálne, kladieme im pomocné otázky.

Pri manipulácii s učebnou pomôckou Logico Primo - karta č. 5 si upevnia schopnosť porovnávania objektov. Pomenujú farebný kruh pri kravičke a priradením gombíka tej istej farby nájdu kravičku – dvojičku. Po priradení všetkých farebných gombíkov kartu obrátime a skontrolujeme správnosť odpovedí podľa farebnej šablóny.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

## Kamaráti z dvora

**Na gazdovskom dvore/karta č. 6**

*Prezentovaná edukačná hra ponúka jednu z možností využitia učebnej pomôcky Logico Primo súbor Na gazdovskom dvore. Je zameraná na porovnávanie rôznych objektov a na rozvíjanie vizuálneho vnímania.*

**Kľúčové slová:** hospodárske zvieratá, väčší, menší, karta, farebný gombík

**Tematické okruhy:** Ľudia. Ja som.

**Obsahové štandardy:** Priraďovanie, triedenie, usporadúvanie, zostavovanie podľa kritérií. Základné polohy, postoje a pohyby (stoj, sed, ľah, kľak, atď.).

**Výkonové štandardy:** Priradiť, triediť, porovnávať a usporiadať predmety podľa určitých kritérií (farba, tvar, veľkosť). Zaujať rôzne postavenia podľa pokynov.

**Vek detí:** 4 – 6-ročné

**Úlohy pre deti:**

* pohotovo reagovať na otázku krokom vpred
* porovnať veľkosť zvierat na obrázku
* pomenovať farebný kruh pri dvojici zvierat
* posunúť farebný gombík k správnej odpovedi
* obrátiť kartu a skontrolovať správnosť podľa farebnej šablóny

**Kľúčové kompetencie:**

### psychomotorické

* používa osvojené spôsoby pohybových činností v nových, neznámych, problémových situáciách

### kognitívne

* uplatňuje v hre a rôznych situáciách matematické myslenie

**Opis edukačnej činnosti:**

Hre s Logico Primo, karta č. 6, predchádza pohybová aktivita, v ktorej deti pohotovo reagujú na jednoduché otázky.

Deti stoja v rade, učiteľ/ka sa postaví oproti nim vo vzdialenosti asi dva metre. Opýta sa: *„Je kohút väčší ako kuriatko? Kto si myslí, že áno, urobí krok vpred, kto nie, zostane stáť na svojom mieste“*. Kto prvý dôjde na líniu učiteľa/ky, zvíťazil.

Po ukončení hry deti individuálne porovnávajú a rozlišujú veľkosť zvierat na karte č. 6. Pomenujú farebný kruh pri zvieratku a priradením gombíka tej istej farby označia správnu odpoveď. Správnosť odpovedí si overia otočením karty podľa farebnej šablóny.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

PODHÁJECKÁ, M. a kol.: *Edukačnými hrami poznávame svet*. Prešov : Prešovská univerzita v Prešove, Pedagogická fakulta, 2007. ISBN 978-80-8068-599-7

## Na jazere

**Na gazdovskom dvore/karta č. 7**

*Príspevok ponúka jednu z možností ako využiť učebnú pomôcku Logico Primo súbor Na Gazdovskom dvore karta č. 7.*

**Kľúčové slová:** jazero, kačica, perie, farba, karta, farebný gombík.

**Tematické okruhy:** Príroda. Ľudia.

**Obsahové štandardy:** Zvieratá a živočíchy. Súlad pohybu, hudby a textu hry. Priraďovanie, triedenie, usporadúvanie, zostavovanie podľa kritérií.

**Výkonové štandardy:** Poznať, rozlíšiť a určiť na základe priameho alebo sprostredkovaného pozorovania niektoré domáce, voľne žijúce zvieratá a vtáky. Stvárniť hudobno-dramaticky textovú časť hry. Priradiť, triediť, porovnávať a usporiadať predmety podľa určitých kritérií (farba, tvar, veľkosť).

**Vek detí:** 5 – 6- ročné

**Úlohy pre deti:**

* zaspievať pieseň s vyjadrením textu pohybom
* pomenovať a opísať zviera na obrázku
* pomenovať farebný kruh pri kačičiek
* posunúť farebný gombík k správnej odpovedi
* obrátiť kartu a skontrolovať správnosť podľa farebnej šablóny

**Kľúčové kompetencie:**

### psychomotorické

* prejavuje túžbu a ochotu pohybovať sa

### komunikatívne

* vedie monológ, nadväzuje a vedie dialóg a rozhovor s deťmi a dospelými

### kognitívne

* rieši jednoduché problémové úlohy

**Opis edukačnej činnosti:**

Hra sa uvedie spevom piesne a vyjadrením textu pohybom *„Pláva kačka“.*

Deti pomenovávajú obrázky zvierat/vtákov žijúcich pri jazere, opisujú ich vzhľad a farbu peria.

Nadviažeme rozhovor na plnenie úlohy z učebnej pomôcky Logico Primo, karty č. 7.

Priradením farebného gombíka hľadajú kačičku s rovnakou farbou peria.

Priradením farebného gombíka nájdu kačičku s farebne rovnakým perím.

 Správnosť svojich odpovedí si skontrolujú otočením karty podľa farebnej šablóny.

Na záver sa môžeme zahrať hru „Letí, letí“, v ktorej si dohovorenými gestami upevnia poznatky o spôsobe pohybu jednotlivých zvierat.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

LYSÁKOVÁ, M., KOPINOVÁ, Ľ. a PODHORNÁ, A.: *Piesne, hry a riekanky.* Bratislava : SPN, 1989.

## Viac, menej

**Na gazdovskom dvore/karta č. 8**

*Prezentovaný príspevok obsahuje edukačnú činnosť, ktorú môžeme využiť v hre s učebnou pomôckou Logico Primo súbor Na gazdovskom dvore, ktorá sa zameriava na porovnávanie rôznych objektov a množstva.*

**Kľúčové slová:** porovnávať, menej, viac, karta, farebný gombík

**Tematické okruhy:** Ľudia. Ja som.

**Obsahové štandardy:** Priraďovanie, triedenie, usporadúvanie, zostavovanie podľa kritérií. Vizuomotorika. Jemná motorika.

**Výkonové štandardy:** Určiť rovnaké alebo rozdielne množstvo prvkov v skupine. Využívať koordináciu zraku a ruky. Zhotoviť výtvory z rozmanitého materiálu, vrátane odpadového, rôznymi technikami (strihať, lepiť, tvarovať materiál, atď.), uplatňovať pri tom technickú tvorivosť.

**Vek detí:** 4 – 6-ročné

**Úlohy pre deti:**

* pomenovať zviera na svojej kartičke
* na znamenie nájsť svoj domček
* spočítať zvieratká v domčekoch a vzájomne porovnať
* rozdeliť sa do troch skupín podľa pravidla
* pomenovať kruh pri dvojici obrázkov
* posunúť farebný gombík k správnej odpovedi
* obrátiť kartu a skontrolovať správnosť podľa farebnej šablóny

**Kľúčové kompetencie:**

### psychomotorické

* používa v činnosti všetky zmysly

### kognitívne

* uplatňuje v hre a rôznych situáciách matematické myslenie

### učebné

* naučí sa pracovať s hračkami, knihou, učebnými pomôckami

**Opis edukačnej činnosti:**

V úvodnej časti si deti zavesia na krk kartičku s obrázkom zvieraťa (kačiatko, kuriatko, sliepka).

Na vopred dohodnuté znamenie sa deti začlenia podľa druhu do svojich domčekov (domček – farebným kruhom vyznačený priestor).

Spoločne porovnávame množstvo zvierat v jednotlivých domčekoch.

Vzávere aktivity učiteľ/ka rozdelí deti podľa určeného pravidla do skupín.

Prvá skupina detí pracuje s Logicom Primom, karta č. 8, kde porovnávajú a priraďujú správny obrázok. Otočením karty si overia správnosť svojich odpovedí podľa farebnej šablóny.

Druhá skupina zhotovuje krčením papiera kuriatka (dotvárajú nalepovaním detailov), a tretia skupina detí môže napríklad vyfarbovať predtlačené obrázky týchto zvierat.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

PODHÁJECKÁ, M. a kol.: *Edukačnými hrami poznávame svet*. Prešov : Prešovská univerzita v Prešove, Pedagogická fakulta, 2007. ISBN 978-80-8068-599-7

## Sliepočka a kuriatka

### Názov súboru/ karta č.: Na gazdovskom dvore/ karta č. 9

**Abstrakt:**

*Prezentovaná edukačná hra je jednou z možností využitia učebnej pomôcky Logico Primo súbor Na gazdovskom dvore. Obsahuje konkrétnu ukážku využitia karty č. 9 tohto súboru.*

**Kľúčové slová:** sliepočka, vajíčka, kuriatka, dvojica, počet, karta, farebný gombík

**Tematický okruh:** Ľudia. Ja som.

**Obsahový štandard:** Priraďovanie, triedenie, usporadúvanie, zostavovanie podľa kritérií. Číselný rad. Sebahodnotenie.

**Výkonové štandardy:** Určiť rovnaké alebo rozdielne množstvo prvkov v skupine. Počítať minimálne od 1 do 10. Hodnotiť svoje vlastné schopnosti v rôznych činnostiach.

**Vek detí:** 5 – 6-ročné

**Úlohy pre deti:**

* určiť počet zvukov/ťuknutí, sliepočky
* spočítať kuriatka na kartičke
* porovnať počet zvukov sliepočky s počtom kuriatok na kartičke
* určiť počet vajíčok pod sliepočkami
* priradiť k vajíčkam rovnaký počet kuriatok
* pomenovať farebný kruh, ktorým je sliepočka označená
* posunúť farebný gombík k správnej odpovedi
* obrátiť kartu a skontrolovať správnosť odpovedí podľa farebnej šablóny

**Kľúčové kompetencie:**

#### psychomotorické

* používa v činnosti všetky zmysly

#### kognitívne

* uplatňuje v hre a rôznych situáciách matematické myslenie

***sociálne***

* hrá sa a pracuje vo dvojici, v skupine, kolektíve

#### učebné

* naučí sa pracovať s hračkami, knihou, učebnými pomôckami
* hodnotí vlastný výkon, teší sa z vlastných výsledkov, uznáva aj výkon druhých

**Opis edukačnej činnosti:**

Stôl prikryjeme dekou. Na stôl sa posadí kvočka (učiteľka, alebo dieťa) s čiapkou sliepočky. Okolo stola sa posadia deti – kuriatka.

Každé dieťa má na krku kartičku, na ktorej je nakreslený rôzny počet kuriatok. Na stole sediaca sliepočka zaklope na stôl, kuriatka ju pri tom pozorujú a počúvajú, koľko krát zaklope.

Keď zaklope trikrát, vtedy dieťa, ktoré má kartičku s tromi kuriatkami odpovedá trikrát: *pí-pí-pí*, a skryje sa pod stôl. Učiteľka dáva pozor, či dieťa správne odpovedalo. Hra sa môže opakovať znovu.

Po ukončení hry si zaspievajú prvú slohu piesne *„Na dvore“.*

Učiteľka rozdelí deti do skupín podľa vopred určeného pravidla.

Jedna skupina detí pracuje s Logico Primo súbor Na gazdovskom dvore karta č. 9. Po priradení všetkých farebných gombíkov dieťa kartu obráti a skontroluje správnosť svojich odpovedí podľa farebnej šablóny.

Ostatné skupiny detí riešia podobné úlohy, ale inou formou/aktivitou. Deti sa v skupinách vystriedajú.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

PODHÁJECKÁ, M. a kol.: *Edukačnými hrami poznávame svet*. Prešov : Prešovská univerzita v Prešove,

Pedagogická fakulta, 2007. ISBN 978-80-8068-599-7

LYSÁKOVÁ, M., KOPINOVÁ, Ľ. a PODHORNÁ, A.: *Piesne, hry a riekanky.* Bratislava : SPN, 1989.

## Ťuki, ťuki, ťukalo

**Na gazdovskom dvore/karta č. 10**

*Príspevok ponúka jednu z možností využitia učebnej pomôcky Logico Primo súbor Na gazdovskom dvore, karta č. 10. Prezentovaná edukačná činnosť je zameraná na rozvíjanie vizuálneho vnímania, priraďovanie, porovnávanie rôznych objektov a určovanie polohy.*

**Kľúčové slová:** vajíčko, kuriatko, škrupina, karta, farebný gombík

**Tematické okruhy:** Ľudia. Príroda. Ja som.

**Obsahové štandardy:** Priraďovanie, triedenie, usporadúvanie, zostavovanie podľa kritéria. Zvieratá a živočíchy. Práca s rôznym materiálom.

**Výkonové štandardy:** Priradiť, triediť, porovnávať a usporiadať predmety podľa určitých kritérií (farba, tvar, veľkosť). Poznať, rozlíšiť a určiť na základe priameho alebo sprostredkovaného pozorovania niektoré domáce, lesné a exotické zvieratá, vtáky a voľne žijúce živočíchy. Zhotoviť výtvory z rozmanitého materiálu, vrátane odpadového, rôznymi technikami (strihať, lepiť, tvarovať materiál atď.), uplatňovať pri tom technickú tvorivosť.

**Vek detí:** 5 – 6-ročné

**Úlohy pre deti:**

* napodobniť pohybom text piesne
* slovne opísať vývoj kuriatka
* utvoriť skupiny
* modelovať a tvoriť kuriatka
* pomenovať farebný kruh
* posunúť farebný gombík k správnej odpovedi
* obrátiť kartu a skontrolovať správnosť odpovedí podľa farebnej šablóny

**Kľúčové kompetencie:**

***kognitívne***

* uplatňuje v hre a v rôznych situáciách matematické myslenie
* porovnáva podobnosti a rozdiely predmetov, javov, osôb, atď.

### psychomotorické

* prejavuje túžbu a ochotu pohybovať sa
* používa v činnosti všetky zmysly

**Opis edukačnej činnosti:**

Prostredníctvom hudobno-pohybovej hry Ťuki, ťuki, ťukalo a rozhovorom si deti zopakujú vývoj kuriatka.

Potom ich učiteľ/ka podľa vopred určeného pravidla rozdelí do dvoch skupín.

Prvá skupina pracuje s učebnou pomôckou Logico Primo, karta č. 10, kde deti priradením príslušného farebného gombíka hľadajú správnu škrupinu vajíčka, z ktorého sa kuriatko vyliahlo. Správnosť riešení si deti overia otočením karty podľa farebnej šablóny.

Druhá skupina modeluje z modelovacej hmoty alebo tvorí z vajíčkových škrupín a vaty kuriatka.

Po ukončení sa deti v skupinách vystriedajú.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

LYSÁKOVÁ, M., KOPINOVÁ, Ľ. a PODHORNÁ, A.: *Piesne, hry a riekanky.* Bratislava : SPN, 1989.

## Na záhradníka

**Na gazdovskom dvore/karta č. 11**

*Prezentovaná edukačná činnosť je jednou z možností využitia učebnej pomôcky Logico Primo súbor Na gazdovskom dvore, karta č. 11. Je zameraná na rozvíjanie vizuálneho vnímania, priraďovanie, a porovnávanie rôznych objektov.*

**Kľúčové slová:** záhrada, záhradník, ovocie, zelenina, kvet, karta, farebný gombík

**Tematické okruhy:** Ja som. Príroda. Ľudia.

**Obsahové štandardy:** Zdravé potraviny. Kvety. Priraďovanie, triedenie, usporadúvanie, zostavovanie podľa kritéria.

**Výkonové štandardy:** Poznať, rozlíšiť, triediť a vyberať si zdravé potraviny. Poznať, opísať a rozlíšiť niektoré kvety. Priradiť, triediť, porovnávať a usporiadať predmety podľa určitých kritérií (farba, tvar, veľkosť).

**Vek detí:** 4 – 6-ročné

**Úlohy pre deti:**

* pomenovať plod/kvet na obrázku
* určiť charakteristické znaky plodu/kvetu
* pomenovať farbu šípky na karte
* posunúť farebný gombík k správnej odpovedi
* obrátiť kartu a skontrolovať správnosť odpovedí podľa farebnej šablóny

**Kľúčové kompetencie:**

### učebné

* aplikuje v hre, rôznych aktivitách a situáciách získané poznatky a skúsenosti
* kladie otázky a hľadá odpovede, aby porozumelo obklopujúcemu svetu vecí, javov, dejov a vzťahov

### komunikatívne

* komunikuje osvojené poznatky

### kognitívne

* rieši jednoduché problémové úlohy

 **Opis edukačnej činnosti:**

Stôl predstavuje záhradku. Sú na ňom obrázky kvetov, zeleniny, ovocia obrátené rubovou stranou nahor.

Učiteľ/ka – záhradník, s kanvičkou obchádza deti a hovorí: „*Mám ja veľkú záhradku, poznám v nej každý kút, poď si ku mne (meno dieťaťa) čosi odtrhnúť“*. Dieťa, ktoré záhradník pozve k stolu, si vyberie obrázok, prezrie si ho, a potom ho opisuje tak, aby deti uhádli, čo na obrázku je. Kto uhádne, stáva sa záhradníkom a hra môže pokračovať ďalej.

 Individuálne, alebo v skupine, si deti prostredníctvom učebnej pomôcky Logico Primo, karta č. 11, overia poznatky o jednotlivých druhoch ovocia, zeleniny a rastlín. Dieťa pomenuje farbu šípky, ktorá ukazuje na záhon. Priradením farebného gombíka odpovie na otázku „aké plody a kvety vyrástli v záhone“. Otočením karty skontroluje správnosť odpovedí podľa farebnej šablóny.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

PODHÁJECKÁ, M. a kol.: *Edukačnými hrami poznávame svet*. Prešov : Prešovská univerzita v Prešove, Pedagogická fakulta, 2007. ISBN 978-80-8068-599-7

## Kvety

**Na gazdovskom dvore/karta č. 12**

*Prezentovaná edukačná hra je jednou z možností využitia učebnej pomôcky Logico Primo súbor Na gazdovskom dvore. Obsahuje konkrétnu ukážku využitia karty č. 12 tohto súboru a je zameraná na rozvíjanie vizuálneho vnímania a orientáciu na ploche.*

**Kľúčové slová:** kvet, farba, voda, vodovod, záhradník, karta, farebný gombík

**Tematické okruhy:** Ja som. Príroda. Ľudia.

**Obsahové štandardy:** Počúvanie s porozumením. Starostlivosť o rastliny. Plošná a priestorová tvorivosť.

**Výkonové štandardy:** Počúvať s porozumením. Uvedomiť si a vedieť zdôvodniť význam starostlivosti o rastliny. Zostaviť z puzzle, rozstrihaných obrázkov, paličiek alebo geometrických tvarov obrazce a útvary podľa fantázie, predlohy a slovných inštrukcií.

**Vek detí:** 5 – 6-ročné

**Úlohy pre deti:**

* sústredene si vypočuť príbeh s porozumením
* vytvoriť za pomoci učiteľky labyrint v priestore triedy, školského dvora
* rozdeliť sa do skupín podľa určeného pravidla
* sledovať čiary/hadice – labyrint v priestore a na ploche
* pomenovať farbu kvetu
* prstom sledovať čiaru/hadicu
* posunúť farebný gombík k správnej odpovedi
* obrátiť kartu a skontrolovať správnosť odpovedí podľa farebnej šablóny

**Kľúčové kompetencie:**

### učebné

* aplikuje v hre, rôznych aktivitách a situáciách získané poznatky a skúsenosti
* prejavuje zvedavosť a spontánny záujem o spoznávanie nového

### komunikatívne

* počúva aktívne a s porozumením myšlienky a informácie z rôznych médií

### sociálne

* hrá sa a pracuje vo dvojici, skupine a kolektíve

Učiteľ/ka sústredí deti do polkruhu a začína rozprávať príbeh z voňavej lúky.

Maňuškou – slnkom, sa takto k deťom prihovára: *„Žlté slnko ráno vstalo, kvapky dažďa kvetom poutieralo, lupienky kvetom pootváralo a veselo sa rozosmialo“*.

Príbeh dopĺňa problémovými otázkami, týkajúcich sa základných podmienok rastu rastlín (slnko, voda, vzduch, teplo atď.).

Pre lepšie pochopenie úlohy z učebnej pomôcky Logico Primo súboru Na gazdovskom dvore, karta č. 12, si spoločne s deťmi v priestore triedy (školského dvora), vytvoríme labyrint zo šiestich kvietkov – šiestich hadíc – šiestich vodovodov.

Šesť skupín detí, označených kvetom rôznej farby postupne hľadajú vodovod, z ktorého čerpá „ich kvietok“ vodu. Individuálne alebo v skupine „pomôžu“ záhradníkovi nájsť vodovod, z ktorého čerpajú jednotlivé kvietky vodu. Posunutím farebného gombíka označia odpoveď. Otočením karty si overia svoje riešenia podľa farebnej šablóny.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

Kolektív autorov: *Dieťa a jeho svet*. Bratislava : RAABE, 2009. ISBN 978-80-89182-34-3.

## Ovocie a zelenina

**Na gazdovskom dvore/karta č. 13**

*Príspevok prezentuje jednu z možností využitia učebnej pomôcky Logico Primo súbor Na gazdovskom dvore v edukačnej činnosti, ktorá je zameraná na priraďovanie, logické usporadúvanie, porovnávanie množstva a rozvíjanie vizuálneho vnímania.*

**Kľúčové slová:** ovocie, zelenina, košík, debnička, karta, farebný gombík

**Tematické okruhy:** Ja som. Ľudia.

**Obsahové štandardy:** Zdravé potraviny. Farby, farebná rozmanitosť vo vlastných produktoch. Priraďovanie, triedenie, usporadúvanie, zostavovanie podľa kritérií.

**Výkonové štandardy:** Poznať, rozlíšiť, triediť a vyberať si zdravé potraviny. Priradiť, rozoznať a pomenovať farby na obklopujúcich reáliách. Priradiť, triediť, porovnávať a usporiadať predmety podľa určitých kritérií (farba, tvar, veľkosť).

**Vek detí:** 4 – 6-ročné

**Úlohy pre deti:**

* zaspievať pieseň
* pomenovať a opísať ovocie a zeleninu na obrázku
* triediť ovocie a zeleninu podľa kritérií
* pomenovať farebný kruh pri košíkoch a debničkách
* pomenovať plody v košíkoch a debničkách
* posunúť farebný gombík k správnej odpovedi
* obrátiť kartu a skontrolovať správnosť odpovedí podľa farebnej šablóny

**Kľúčové kompetencie:**

### učebné

* učí sa spontánne (vlastnou zvedavosťou) aj zámerne (pod učiteľovým vedením)

### kognitívne

* porovnáva podobnosti a rozdiely predmetov, javov, osôb atď.
* uplatňuje v hre matematické myslenie

### psychomotorické

* používa v činnosti všetky zmysly

**Opis edukačnej činnosti:**

Na úvod aktivity deti zaspievajú známu pesničku o akomkoľvek ovocí, napr. *Bolo raz jabĺčko krásne*.

Z kartičiek s obrázkami ovocia a zeleniny, ktoré sú rozložené na stole, si každé dieťa postupne vyberá jednu kartičku.

Úlohou detí je pomenovať zobrazené ovocie alebo zeleninu, opísať ho, a následne vybrať spomedzi skutočného ovocia a zeleniny to, ktoré prislúcha jeho obrázku a vložiť do košíka (ovocie) alebo do debničky (zelenina).

Po vystriedaní všetkých detí individuálne, alebo v skupinách, prostredníctvom učebnej pomôcky Logico Primo súbor Na gazdovskom dvore/karta č. 13, si overia svoje poznatky a schopnosti. Pomenujú ovocie a zeleninu uloženú v košíkoch, debničkách, pomenujú pridelenú farbu kruhu a posunutím farebného gombíka vyhľadajú správne odpovede. Tie si overia otočením karty podľa farebnej šablóny.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

PODHÁJECKÁ, M. a kol.: *Edukačnými hrami poznávame svet*. Prešov : Prešovská univerzita v Prešove, Pedagogická fakulta, 2007. ISBN 978-80-8068-599-7

## Zmätok na gazdovstve

**Na gazdovskom dvore/karta č. 14**

*Príspevok prezentuje jednu z možností využitia učebnej pomôcky Logico Primo súbor Na gazdovskom dvore karta č. 14. Prezentovaná edukačná činnosť je zameraná na porovnávanie rôznych objektov, logické usporadúvanie a rozvíjanie vizuálneho vnímania.*

**Kľúčové slová:** ovocie, zelenina, náradie, potraviny, hospodárske zvieratá, traktor, zmätok , karta, farebný gombík

**Tematické okruhy:** Ľudia. Príroda.

**Obsahové štandardy:** Priraďovanie, triedenie, usporadúvanie, zostavovanie podľa kritérií. Živá a neživá príroda.

**Výkonové štandardy:** Priradiť, triediť, porovnávať a usporiadať predmety podľa určitých kritérií. Poznať, rozlíšiť zložky živej a neživej prírody.

**Vek detí:** 5 – 6-ročné

**Úlohy pre deti:**

* opísať predmety na obrázkoch
* zatriediť obrázky do ohrádok
* vylúčiť obrázky, ktoré nepatria do skupín (v priestore)
* logicky vyradiť obrázok, ktorý do skupiny nepatrí
* pomenovať farebný kruh v riadku
* posunúť farebný gombík k správnej odpovedi
* obrátiť kartu a skontrolovať správnosť podľa farebnej šablóny

**Kľúčové kompetencie:**

### sociálne

* hrá sa a pracuje v skupine, kolektíve

### komunikatívne

* komunikuje osvojené poznatky

### kognitívne

* porovnáva podobnosti a rozdiely predmetov, javov, osôb atď.
* hodnotí spontánne a samostatne vo svojom bezprostrednom okolí, čo sa mu páči/nepáči, čo je správne/nesprávne, čo je dobré/zlé na veciach, osobách, názoroch

Popisom pripravených obrázkov/hrového materiálu z gazdovského dvora a záhrady ich deti pomenujú a postupne roztriedia podľa druhu (ovocie, zelenina, zvieratá, náradie atď.) do vopred pripravených ohrádok. Spoločne skontrolujeme správnosť triedenia.

Určíme jedno dieťa, ktoré vyjde von z miestnosti. Medzitým povymieňame niektoré obrázky/hrový materiál v ohrádkach, napr. jablko, čerešňa, hruška – mrkva, a na signál sa dieťa vráti do miestnosti. Dieťa hľadá chyby a odôvodňuje ich (napr. mrkva nepatrí medzi ovocie, pretože ... atď.).

Po skončení hry deti individuálne pracujú s Logico Primo súbor Na gazdovskom dvore/karta č. 14. Logicky vyraďujú obrázok, ktorý do skupiny nepatrí. Správnosť svojich odpovedí si overia na rubovej strane karty podľa farebnej šablóny.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

## Čo k sebe patrí

**Na gazdovskom dvore/karta č. 15**

*Príspevok ponúka jednu z možností využitia učebnej pomôcky Logico Primo súbor Na gazdovskom dvore karta č. 15 v edukačnej činnosti.*

**Kľúčové slová:** rastliny, hospodárske zvieratá, úžitok, karta, farebný gombík

**Tematické okruhy:** Príroda. Ľudia.

**Obsahové štandardy:** Domáce zvieratá. Priraďovanie, triedenie, usporadúvanie, zostavovanie podľa kritérií.

**Výkonové štandardy:** Zdôvodniť úžitok niektorých domácich zvierat. Priradiť, triediť, porovnávať a usporiadať predmety podľa určitých kritérií.

**Vek detí:** 5 – 6-ročné

**Úlohy pre deti:**

* vytvoriť dvojicu na základe vopred dohodnutých pravidiel
* obhájiť správnosť riešenia
* pomenovať farebný kruh označujúci rastlinu a zviera
* logicky priradiť obrázky posunutím farebného gombíka
* obrátiť kartu a skontrolovať správnosť podľa farebnej šablóny

**Kľúčové kompetencie:**

### kognitívne

* uplatňuje v hre a rôznych situáciách matematické myslenie
* odôvodňuje svoje názory, prejavuje postoje, vyslovuje jednoduché úsudky

### sociálne

* hrá sa a pracuje vo dvojici, kolektíve

 **Opis edukačnej činnosti:**

Učiteľ/ka má vopred pripravené kartičky s obrázkami zvierat a rastlín, a ich úžitkom. Deti na dohodnuté znamenie vytvoria dvojice podľa určeného pravidla (napr. ovca – vlna, strom – plod atď.).

**Obmena:** učiteľ/ka vytvorí nesprávne dvojice obrázkov, deti priraďovaním hľadajú správne riešenie. Individuálne alebo v skupine prejdú k riešeniu úlohy z učebnej pomôcky Logico Primo súboru Na gazdovskom dvore karta č. 15. Pomenujú farbu kruhov, ktorými sú označené zvieratá a rastliny. Posunutím farebného gombíka logicky priradia k sebe patriace obrázky. Správnosť odpovedí si overia otočením karty podľa farebnej šablóny.

**Poznámka:** deti môžu riešiť úlohy súbežne v skupinách, v ktorých sa striedajú.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

**Zvieratká, domov!**

**Na gazdovskom dvore/karta č. 16**

*Prezentovaná edukačná hra je jednou z možností, ako využiť učebnú pomôcku Logico Primo súbor Na gazdovskom dvore, karta č. 16, ktorá je zameraná na rozvíjanie vizuálneho vnímania, určovanie polohy a na orientáciu na ploche.*

**Kľúčové slová:** zvieratá, výrez, karta, farebný gombík

**Tematické okruhy:** Ja som. Ľudia. Príroda. Kultúra.

**Obsahové štandardy:** Vizuomotorika. Priraďovanie, triedenie, usporadúvanie, zostavovanie podľa kritérií. Zvieratá a živočíchy. Knihy, písmená a číslice.

**Výkonové štandardy:** Využívať koordináciu zraku a ruky. Priradiť, triediť, porovnávať a usporiadať predmety podľa určitých kritérií (farba, tvar, veľkosť). Poznať, rozlíšiť a určiť na základe priameho alebo sprostredkovaného pozorovania niektoré domáce, lesné a exotické zvieratá, vtáky a voľne žijúce živočíchy. Prejaviť záujem o knihy, písmená, číslice, orientovať sa v knihách.

**Vek detí:** 5 – 6-ročné

**Úlohy pre deti:**

* opísať známe hospodárske zvieratá
* pomenovať zobrazené zvieratá
* určiť miesto, kde sa zvieratká nachádzajú
* vkladať potrebnú časť do výrezu
* nehodiaci obrázok vrátiť späť
* pomenovať farebný kruh pri výreze
* posunúť farebný gombík k správnej odpovedi
* obrátiť kartu a skontrolovať správnosť podľa farebnej šablóny

**Kľúčové kompetencie:**

### psychomotorické

* používa v činnosti všetky zmysly

### kognitívne

* porovnáva podobnosti a rozdiely predmetov, javov a osôb, atď.
* uplatňuje matematické myslenie v hre a rôznych situáciách

**informačné**

* využíva rôzne zdroje získavania a zhromažďovania informácií aj mimo materskú školu (od osôb v okolitom prostredí, z detských kníh, časopisov a encyklopédií, prostredníctvom informačno-komunikačných technológií, z rôznych médií)

**Opis edukačnej činnosti:**

Prostredníctvom rozhovoru si deti zopakujú názvy zvierat žijúcich na hospodárskom dvore, ich spôsob života, úžitok pre človeka (napr. aj s využitím detských kníh, encyklopédií atď.) a následne v hre *„deravé zvieratká“* sa pokúšajú čo najrýchlejšie nájsť kruhy – záplaty patriace k obrázku. Záplaty, ktoré sa im nehodia, musia vrátiť späť.

Obdobnú úlohu plnia deti individuálne prostredníctvom učebnej pomôcky Logico Primo súbor Na gazdovskom dvore karta č. 16. Pomenujú farebný kruh pri výreze a posunutím príslušného farebného gombíka nájdu správny obrázok. Či bolo riešenie správne, si overia otočením karty podľa farebnej šablóny.

**Literatúra:**

Štátny vzdelávací program ISCED 0 – predprimárne vzdelávanie. Ministerstvo školstva Slovenskej republiky 2008. Prievidza : Patria I., s.r.o., 2008. ISBN 978-80-969407-5-2

PODHÁJECKÁ, M. a kol.: *Edukačnými hrami poznávame svet*. Prešov : Prešovská univerzita v Prešove,

Pedagogická fakulta, 2007. ISBN 978-80-8068-599-7